FI Euroopan unionin virallinen lehti L 302/26

KOMISSION TÄYTÄNTÖÖNPANOASETUS (EU) N:o 1113/2014,

annettu 16 päivänä lokakuuta 2014,

Euroopan parlamentin ja neuvoston asetuksen (EU) N:o 256/2014 3 ja 5 artiklassa tarkoitettujen ilmoitusten muodosta ja teknisistä yksityiskohdista ja komission asetusten (EY) N:o 2386/96 ja (EU, Euratom) N:o 833/2010 kumoamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan unionin energiainfrastruktuuriin liittyvien investointihankkeiden ilmoittamisesta komissiolle, neuvoston asetuksen (EU, Euratom) N:o 617/2010 korvaamisesta ja neuvoston asetuksen (EY) N:o 736/96 kumoamisesta 26 päivänä helmikuuta 2014 annetun Euroopan parlamentin ja neuvoston asetuksen (EU) N:o 256/2014 (1) ja erityisesti sen 7 artiklan,

sekä katsoo seuraavaa:

(1) Vertailukelpoisen tiedon keräämiseksi ja jäsenvaltioiden tai asetuksen (EU) N:o 256/2014 3 artiklassa tarkoitettujen jäsenvaltioiden valtuuttamien elinten suorittaman raportoinnin yksinkertaistamiseksi ilmoitukset olisi annettava vakiomuodossa käyttämällä raportointitaulukoita. Siksi olisi hyväksyttävä tietojen ilmoittamisen muotoa ja muita teknisiä yksityiskohtia koskevat säännökset.

(2) Sen jälkeen kun neuvoston asetus (EY) N:o 736/96 (2) kumottiin asetuksella (EU) N:o 256/2014, myös komission asetus (EY) N:o 2386/96 (3) olisi kumottava.

(3) Unionin tuomioistuimen kumottua (4) neuvoston asetuksen (EU, Euratom) N:o 617/2010 (5), myös komission asetus (EU, Euratom) N:o 833/2010 (6) olisi kumottava tällä asetuksella,

ON HYVÄKSYNYT TÄMÄN ASETUKSEN:

1 artikla

Tämän asetuksen liitteessä vahvistetaan asetuksen (EU) N:o 256/2014 3 ja 5 artiklassa tarkoitettujen komissiolle ilmoitettavien energiainfrastruktuurihankkeisiin tehtäviä investointeja koskevien tietojen muoto ja tekniset yksityiskohdat.

2 artikla

Kumotaan asetukset (EY) N:o 2386/96 ja (EY, Euratom) N:o 833/2010.

3 artikla

Jäsenvaltioiden on varmistettava liitteessä olevan mallin pohjalta ilmoitettujen tilastotietojen ja energiatilastoista annetun asetuksen (EY) N:o 1099/2008 nojalla ilmoitettujen tilastotietojen yhdenmukaisuus.

4 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti. Tehty Brysselissä 16 päivänä lokakuuta 2014. Komission puolesta Puheenjohtaja José Manuel BARROSO

(1) EUVL L 84, 20.3.2014, s. 61.

(2) Neuvoston asetus (EY) N:o 736/96, annettu 22 päivänä huhtikuuta 1996, yhteisön etua koskevien raakaöljy-, maakaasu- ja sähköalan investointihankkeiden ilmoittamisesta komissiolle (EYVL L 102, 25.4.1996, s. 1).

(3) Komission asetus (EY) N:o 2386/96, annettu 16 päivänä joulukuuta 1996, yhteisön etua koskevien raakaöljy-, maakaasu- ja sähköalan investointihankkeiden ilmoittamisesta komissiolle annetun neuvoston asetuksen (EY) N:o 736/96 soveltamisesta (EYVL L 326, 17.12.1996, s. 13).

(4) Unionin tuomioistuimen tuomio 6. syyskuuta 2012 asiassa C-490/10, parlamentti v. neuvosto (Kok. 2012, s. I-0000).

(5) Neuvoston asetus (EU, Euratom) N:o 617/2010, annettu 24 päivänä kesäkuuta 2010, Euroopan unionin energiainfrastruktuuriin liittyvien investointihankkeiden ilmoittamisesta komissiolle ja asetuksen (EY) N:o 736/96 kumoamisesta (EUVL L 180, 15.7.2010, s. 7).

(6) Komission asetus (EU, Euratom) N:o 833/2010, annettu 21 päivänä syyskuuta 2010, Euroopan unionin energiainfrastruktuuriin liittyvien investointihankkeiden ilmoittamisesta komissiolle annetun neuvoston asetuksen (EU, Euratom) N:o 617/2010 täytäntöönpanosta (EUVL L 248, 22.9.2010, s. 36).